|  |
| --- |
| **OŠ STROČJA VAS - VVE**  Stročja vas 101  9240 Ljutomer  tel: 02 582 13 54 (pisarna) mobi: 031/399-819  E-mail: [vrtec.strocjavas@guest.arnes.si](mailto:vrtec.strocjavas@guest.arnes.si)  spletna stran OŠ in vrtca: http://www.os-strocjavas.si |

**Spoštovani starši!**

Villy Sorensen je zapisal misel, ki nam je v vrtcu Stročja vas zelo blizu. Pravi takole: »Če se želimo izogniti pokroviteljskemu odnosu, nam ostane le dialog.« Pristen, avtentičen dialog si iskreno želimo z vsemi deležniki vzgojno-izobraževalnega procesa, na prvem mestu pa pri tem vidimo vas, dragi starši, in vašega otroka. Vse to dokazuje tudi naša vizija zavoda OŠ Stročja vas, ki se glasi:

**»Z doslednim delom in spoštljivimi odnosi do trajnega znanja«.**

Hvala, ker nam zaupate in tako pomagate graditi odnos, ki bo v naše skupno in obojestransko zadovoljstvo.

**ORGANIZACIJSKA SHEMA VRTCA V ŠOLSKEM LETU 2021/2022**

Ravnateljica: Mateja Leskovar Polanič, dipl. univ. ped.

Pomočnica ravnateljice, vodja vrtca: Suzana Babič, dipl. vzg. pred. otr.

Nadomeščanje vodje vrtca: Marica Fijavž, vzg. pred. otr.

Svetovalna delavka: Monika Panič, mag. prof. inkl. ped.

**PEDAGOŠKE DELAVKE VRTCA:**

Oddelki in vzgojiteljice: Pomočnice vzgojiteljic:

1. Marica Fijavž Iris Kunčič

2. Matejka Polak Simona Škrlec

3. Anita Žižek Janja Šendlinger

4. Suzana Babič Mateja Zadravec

5. Monika Leštan Darinka Brumen

6. Mojca Stajnko: zagotavljanje sočasne prisotnosti v skupinah 1. starostnega obdobja in nadomeščanje zmanjšanega obsega vzgojnega dela vzgojiteljic.

**TEHNIČNI DELAVCI:**

Kuharice: Bernarda Semenič, Brigita Kodelič, Lilijana Vunderl

Čistilka: Simona Makoter

Hišnik: Srečko Mihorič

**POSLOVALNI ČAS VRTCA:**

Delovni čas vrtca je od 5.30 do 15.45.

Vrtec deluje celo šolsko leto, od 1. septembra do 31. avgusta. Poletno delo v juliju in avgustu usklajujemo na podlagi prijavljenega števila otrok.

Vrtec bo ves čas med poletnimi počitnicami obratoval po normalnem delovnem času.

SKLEPI, s katerimi smo dolžni seznaniti starše:

* Na dopisni seji občinskega sveta Občine Ljutomer, je bil v juliju 2020 sprejet sklep, da vrtec v času počitnic, ali pred prazniki obratuje, če je prisotnih vsaj 5 otrok. Ta določba je lahko uporabljena, ko se po poizvedovanju pri starših ugotovi, da ne potrebujejo storitve.
* Ob podpisu pogodbe za vključitev otroka v vrtec se staršem obračuna 50 EUR akontacije, ki se poračuna pri položnici ob vključitvi otroka. Če se vključitev otroka ne realizira ob napovedanem datumu, se akontacija, ki je po vsebini vplačilo za resnost posla, staršem ne vrača. Izjema je poznejša vključitev otroka iz zdravstvenih razlogov (Sklep občinskega sveta št. 151, 1.6.2016).
* Višina olajšav za počitniško in bolniško odsotnost otroka se ne spreminja, z novim sklepom pa se določa, da se vse olajšave, torej subvencionirana cena, počitniška in bolniška odsotnost obračunavajo le za otroke, za katere starši niso upravičeni do financiranja ali sofinanciranja iz državnega proračuna. Novi sklep tudi ne določa več, da se za dneve zaprtja vrtca staršem ne obračunava prispevek (Sklep občinskega sveta, št. 105, 27.1.2020).

V okviru poslovalnega časa je otrok v vrtcu lahko največ devet ur (ekonomska cena vrtca – dnevni program – je izračunana za 9 urno bivanje otrok v vrtcu).

Vse potrebno glede vpisa – izpisa otroka urejate v vrtcu pri vodji enote, obrazci so dosegljivi na spletni strani vrtca.

Da bi vsak problem ali dilemo lahko skupno in čim prej rešili, nas lahko ves čas delovanja vrtca pokličete na stacionarni ali mobilni telefon. Če boste zaradi zasedenosti vzgojiteljic imeli težave s vzpostavitvijo kontakta, lahko pokličete v tajništvo šole (584 86 10), kjer vam bodo zagotovo pomagali.

|  |
| --- |
| **CILJI PREDŠOLSKE VZGOJE (ZAKON O VRTCIH)** |

* Razvijanje sposobnosti razumevanja in sprejemanja sebe in drugih;
* razvijanje sposobnosti prepoznavanja čustev in spodbujanje čustvenega doživljanja in izražanja;
* razvijanje sposobnosti za dogovarjanje, upoštevanje različnosti in sodelovanja v skupinah;
* negovanje radovednosti, raziskovalnega duha, domišljije in intuicije ter razvijanje neodvisnega mišljenja;
* spodbujanje jezikovnega razvoja za učinkovito in ustvarjalno uporabo govora, kasneje pa tudi branja in pisanja;
* spodbujanje umetniškega doživljanja in izražanja;
* posredovanje znanj različnih področij znanosti in iz vsakdanjega življenja;
* spodbujanje telesnega in gibalnega razvoja.

|  |
| --- |
| **CILJI VRTCA V ŠOLSKEM LETU 2021/2022** |

* **Upoštevanje izhodišč in usmeritev za izvajanje izobraževanja v šolskem letu 2021/2022, po navodilih in ob upoštevanju ukrepov NIJZ in MIZŠ.**
* Uporaba ukrepov za vzdrževanje higienskega režima in omejitve, s katerimi se preprečuje širjenje okužbe z virusom, ki jih je sprejel NIJZ.
* Uvajanje novo sprejetih otrok v vrtec v razmerah, povezanih s Covid-19.
* Vzdrževanje stika z otroki, ki so v času epidemije Covid–19 v domačem varstvu.
* Strokovno ustrezno in dosledno izvajanje gibalnih aktivnosti otrok:Strokovno načrtovanje, vsakodnevno dosledno izvajanje gibanja otrok skozi ves dan, spremljanje gibalnih aktivnosti otrok, strokovne razprave.

**Vsebinski poudarki pred začetkom uvajanja otrok:**

* Strokovni delavci se s starši dogovorijo za čas prihoda v vrtec, v katerem delu dneva bodo z otrokom prisotni, koliko časa bodo v skupini ter katere dni bodo prisotni. Prihajanje staršev v vrtec naj bo načrtovano. Prisotnost staršev je možna pod pogojem, da so starši in otroci zdravi, brez enega ali več naštetih znakov in simptomov (povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, spremembe zaznavanja vonja in/ali okusa, ne-običajna utrujenost, vnetje očesnih veznic, tako v blagi kot v težji obliki) oz. brez rizičnega stika z okuženim s SARS-CoV-2. Dosledno izvajanje vseh ukrepov za preprečevanje prenosa virusa SARS-CoV-2. O prisotnosti staršev bo zagotovljena evidenca.
* Starši naj izvajajo vse higienske ukrepe in v igralnicah uporabljajo zaščitno masko ter vanje vstopajo v primerni obutvi (copati, zaščita za čevlje). Poleg vzdrževanja zadostne medoseb-ne razdalje priporočamo, da starši, ki vstopajo v vrtčevski prostor, upoštevajo predpisani protokol oz. načrt gibanja v vrtcu, ki ga pripravi vrtec.
* V času prisotnosti v oddelku starši skrbijo za svojega otroka. Pri tem upoštevajo higienska in splošna priporočila ter vzdržujejo potrebno razdaljo do strokovnih delavcev, drugih otrok in staršev.
* Uvajanje naj poteka tako, da se v oddelku, kjer se hkrati uvaja več novincev, če je le mogoče, otroke razporedi v več manjših skupin, ki prihajajo dnevno v različnem časovnem zaporedju in so prisotni le določen čas.
* Vrtec zagotovi razkuževanje in zračenje igralnice vedno, ko posamezna skupina otrok in staršev zaključi z uvajanjem.
* V času prisotnosti v oddelku naj starši skrbijo za svojega otroka. Pri tem upoštevajo higienska in splošna priporočila ter vzdržujejo potrebno razdaljo do strokovnih delavcev, drugih otrok in staršev.
* Postopek uvajanja se načrtuje in izvaja v skladu s Kurikulom za vrtce.
* Dejavnosti se organizirajo po kotičkih z nestrukturiranim materialom in sredstvi, ki se jih pogosto menja in čisti.
* Dejavnosti se organizirajo tudi izven igralnice (na terasi, igrišču).
* Starši in otroci se postopoma seznanijo z okoljem vrtca, s strokovnimi delavkami, z dnevno rutino in načinom dela.
* Otrok ima za prilagoditev v vrtec dovolj časa. Uvajanje poteka z istim staršem ves čas uvajanja.
* Otrok ima lahko s seboj ljubkovalno igračko, dudo ali »ninico«. Ko je otrok ne potrebuje, jo strokovne delavke umaknejo oz. shranijo.

|  |
| --- |
| **NALOGE NAŠEGA VRTCA** |

* Spodbujanje otrok k spoznavanju z različnimi geografskimi in kulturnimi okolji ter spoznavanje pomembnih delov lokalne skupnosti, omogočiti otrokom, da se ob različnih zabavnih aktivnostih v naravi prijetno počutijo.
* Spodbujanje intenzitete gibanja in s tem izboljšanje motoričnega razvoja ter ozaveščanje staršev o pomenu gibanja za zdravje. Zaznavanje in odkrivanje svojega telesa, preizkušanje, kaj telo zmore, doživljanje veselja in ponos ob razvijajočih se sposobnostih in spretnostih ter gradnja zaupanje vase (Mali sonček, Krožek športne urice).
* Odkrivanje in spoznavanje lastnosti sončnih žarkov: svetlobe, toplote, zdravju koristnih in škodljivih posledic ter kako se obvarovati pred škodljivimi vplivi sonca (Projekt Varno s soncem).
* Ozaveščanje staršev o redni in pravilni uporabi varnostnih pasov in otroških sedežev za varnost otrok v prometu (Projekt Pasavček).
* Povezovanje otrok in strokovnih delavcev Občine Ljutomer, Veržej, Križevci in vrtca Štrigova v skrbi za zdravo zeleno okolje (Eko nahrbtnik Zelena Žabica).
* Področje vzgoje z elementi pozitivne discipline (obnašanje otrok in odraslih, pravila obnašanja, doslednost pri »implementaciji«, vnašanju dogovorjenih sprememb) - prioritetna naloga (Samoevalvacija).
* Doživljanje in podoživljanje prijetnih izkušenj v knjižnici ob poslušanju in branju otroške literature, spodbujanje družinskega branja, spodbujanje besedišča (Bralna značka otrok, vzgojiteljev in staršev).
* Krepitev osebne odgovornosti zaposlenih, otrok in staršev pri vzpostavljanju varnega, kakovostnega, sproščenega, transparentnega in spodbudnega učno - vzgojnega okolja (srečanja s starši, strokovni aktivi, izobraževanja).
* Spodbujanje pozitivne komunikacije s pomočjo Pozitivne discipline in Mediacije ter uvajanje elementov mediacije pri delu z otroki (ID Mediacija in Pozitivna disciplina).

|  |
| --- |
| **PREDSTAVITEV PROGRAMOV** |

Ponujamo programe, ki jih določa Zakon o vrtcih in so zasnovani v skladu s cilji in smernicami predpisanega nacionalnega Kurikuluma za vrtce.

**KURIKULUM ZA VRTCE**

* Je nacionalni dokument in predstavlja od 1. 10. 1999 dalje strokovno podlago za delo v vrtcih. V njem so opredeljena temeljna načela in cilji predšolske vzgoje. Oblikovan je na osnovi sodobnih spoznanj, da otroku nudimo, da svet razume celostno, da se razvija in uči v aktivni povezavi s socialnim in fizičnim okoljem ter si v interakciji z odraslimi razvija lastno družbenost in individualnost.

**Izvajamo dnevni program, ki traja od 6 – do 9 ur, in sicer:**

Za predšolske otroke izvajamo dnevni program, ki traja od 6-9 ur, in sicer:

* za otroke prvega starostnega obdobja od 1. do 3. leta starosti;
* za otroke drugega starostnega obdobja od 3. leta do vstopa v šolo;
* načrt aktivnosti za otroke, ki niso vključeni v dnevno varstvo in jih vabimo v tednu otroka, veselem decembru, ob vpisu otrok v vrtec – dan odprtih vrat.

**Vzgojno-izobraževalno delo v šol. l. 2021/2022 bo potekalo v 5 polnih oddelkih. Delo se bo izvajalo v 5 skupinah:**

* starostno heterogenem oddelku, ki vključuje od 1 ­- do 2 - letne otroke,
* starostno heterogenem oddelku, ki vključuje od 1 - do 3 - letne otroke,
* starostno kombiniranem oddelku (vključeni so otroci prvega in drugega starostnega obdobja), ki vključuje od 2 - do 4 - letne otroke,
* starostno heterogenem oddelku, ki vključuje od 3 - do 5 - letne otroke,
* starostno heterogenem oddelku, ki vključuje od 4 - do 6 - letne otroke.

Na oblikovanje oddelkov vplivata število in starost otrok.

**Pri izvajanju programa neposredno upoštevamo:**

* starost otrok;
* značilnosti otrokovega razvoja od vstopa v vrtec do vstopa v šolo;
* razlike med otroki glede na razvoj, otrokovo osebnost in sposobnosti;
* želje in interese otrok in staršev.

|  |
| --- |
| **DAN V VRTCU** |

Strokovno delo v vrtcu je naravnano tako, da otrokom omogoča varno, zdravo, čustveno, toplo in srečno otroštvo, z interakcijami, ki skozi ves dan vplivajo na razvoj otrokovih miselnih, telesnih, čustvenih in socialnih sposobnosti.

**JUTRANJI SPREJEM OTROK:**

Je vsakdanji stik otrok z vzgojiteljico, z ostalimi otroki in s splošno klimo v vrtcu. Tu je med strokovno delavko in starši priložnost za kratki pogovor o počutju, razpoloženju in doživljanju otroka. Izvajamo jutranji krog, kjer se otroci medsebojno doživljajo in izražajo svoje potrebe in želje.

**VZGOJNO-IZOBRAŽEVALNO DELO:**

Osnovna strokovno načrtovana, spontana ali usmerjena dejavnost za lastno aktivnost otrok je igra, skozi katero se otroci učijo. Strokovne delavke skrbijo za ureditev prostora, pripravo materiala in sredstev oziroma pogojev, ob tem pa vedno upoštevajo otrokov razvoj in potrebo. Vse to otroke spodbudi k ustvarjanju, sproščanju, domišljiji, raziskovanju, preizkušanju, zadovoljevanju želja in potreb ter interesov. Dejavnosti potekajo v prostorih vrtca ali na prostem, otroci pa ob njih razvijajo svoja nagnjenja in sposobnosti.

**PREHRANJEVANJE OTROK:**

Dnevno v vrtcu zagotavljamo tri obroke hrane ter sadje skozi ves dan. Za žejo ponudimo vodo, limonado, nesladkan čaj. Otroke spodbujamo k zdravim prehranjevalnim navadam, obroke pripravljamo v domači kuhinji.

**POČITEK:**

Potrebe po počitku zagotavljamo v skladu z bioritmom otrok in željami ter potrebami posameznega otroka v dogovoru s starši. Spanje ni obvezno. Otrokom, ki počitka ne potrebujejo, nudimo umirjene dejavnosti, individualne igre v kotičkih, oglede knjig, poslušanje pravljic, starejšim pa tudi obisk interesnih dejavnosti. Čas počitka je prilagojen potrebam posameznika.

Dan v vrtcu se zaključi s spontano ali vodeno igro v prostoru ali na prostem.

|  |
| --- |
| **OBOGATITVENE IN DODATNE DEJAVNOSTI** |

**OBOGATITVENE DEJAVNOSTI:**

Vodijo jih strokovne delavke vrtca v okviru poslovalnega časa. V brezplačne dejavnosti se v skladu s svojimi interesi in sposobnostmi vključujejo otroci drugega starostnega obdobja.

**CILJI:**

* vsebinska popestritev osnovnega programa,
* razvijanje posebnih nagnjenj in sposobnosti otrok.

Gre za aktivnosti, ki jih organizira in izvaja vrtec, upoštevajoč starost, interes otrok in želje staršev ter so namenjene otrokom od 4. leta do vstopa v šolo.

**ŠPORTNA ZNAČKA MALI SONČEK:**

Je namenjena otrokom od 2. – 6. leta starosti. Vsebuje 4 stopnje: Mali sonček – modri (za otroke od 2. do 3. leta); Mali sonček – zeleni (za otroke od 3. do 4. leta); Mali sonček – oranžni (za otroke od 4. do 5. leta); Mali sonček – rumeni (za otroke od 5. do 6. leta).Vse štiri ravni se vsebinsko povezujejo, dopolnjujejo in nadgrajujejo, zato je zaželeno, da otroci sodelujejo na vseh stopnjah programa oziroma predelajo celoten program. Otroci naj bi po nivojih opravili vsaj 5 nalog; na koncu dobijo športni pripomoček z logotipom Malega sončka in priznanje.

**KROŽKI (INTERESNE DEJAVNOSTI)**

**Interesne dejavnosti bodo vzgojiteljice izvajale v manjših skupinah, pri katerih bodo skupine otrok vedno stalne. Ob tem bodo upoštevale vse ukrepe in priporočila NIJZ in MIZŠ.**

|  |  |  |
| --- | --- | --- |
| **DEJAVNOST** | **MENTORICA** | **ČAS IZVAJANJA – 1x tedensko** |
| Naša mala knjižnica | Monika Leštan, Darinka Brumen | Glede na plan skupine. |
| Naravoslovni krožek | Simona Škrlec | Ponedeljek od 12.30 – 13.15 |
| Športne urice | Darinka Brumen | Torek 8.15 – 9.00 |
| Likovni krožek | Mateja Zadravec | Torek ob 12.30 – 13.15 |
| Folklora | Matejka Polak | Sreda 7.30 – 8.00 |
| Nemščina v vrtcu | Mojca Stajnko | Po dogovoru. |
| Glasbeni krožek | Iris Kunčič | Četrtek od 7.30 – 8.00 |
| Angleščina v vrtcu | Petra Šijanec Koren  Anita Žižek | Po dogovoru. |
| Vezenje | Janja Šendlinger | Petek od 7.30 – 8.00 |
| Socialne igre z Mediacijo za otroke | Monika Leštan | Petek od 12.30 – 13.00 |

**NOČ V VRTCU:**

V mesecu januarju 2022, bodo prijavljeni otroci starosti od 4 do 6 let lahko preživeli noč v vrtcu, ki bo obarvana z naravoslovnimi in drugimi zabavnimi vsebinami.

**DODATNE PLAČLJIVE DEJAVNOSTI:**

CILJ: dodatna ponudba aktivnosti za otroke

**Vse načrtovane aktivnosti in vsebine, se bodo izvajale glede na trenutno epidemiološko stanje in ob predvidenih ukrepih, ter upoštevanju priporočil NIJZ in MIZŠ.**

|  |  |  |  |
| --- | --- | --- | --- |
| **DEJAVNOST** | **IZVAJALEC** | **ČAS IZVAJANJA** | **KJE** |
| Plesni tečaj | Plesna šola Urška | Petek: 15.00-15.45 | večnamenski prostor vrtca |
| Judo | Judo Prlekija | Ponedeljek: 15.00-15.45  Sreda: 15.00 - 15.45 | galerija (v telovadnici OŠ Stročja vas) |
| Vrtec v naravi | CŠOD | od 25. 5. – 27. 5. 2022 | dom Planinka (Slivniško Pohorje) |
| Lutkovni abonma | JSKD OI Ljutomer | Po dogovoru. | dom kulture Ljutomer |
| Plavalni tečaj | Športna zveza Ljutomer in plavalna šola Delfin | 6. 6. – 9. 6. 2022 | Bioterme Mala Nedelja |
| Zobni alarm | Zdravstveni dom Ljutomer | celo šolsko leto | predšolska skupina otrok v vrtcu |

Izvajajo se lahko v prostorih vrtca in zunaj njega, v prostorih vrtca izven časa rednega vzgojnega programa vrtca – po 15. uri.

SODELOVALI BOMO na:

* razpisanih likovnih natečajih za predšolske otroke,
* prireditvah, ki jih organizira TD Pütar,
* likovni koloniji v Babincih na Ranču Jureš,
* srečanjih otrok vrtcev občin Ljutomer, Veržej, Križevci, Razkrižje,
* dnevu prijateljstva v Mali Nedelji,
* prireditvi Mavrični vrtiljak v Ljutomeru,
* športni prireditvi Cicibaniada,
* in drugih prireditvah.

|  |
| --- |
| **POMEMBNI DNEVI (prireditve, prazniki, šolske počitnice)** |

**Vse aktivnosti se bodo prilagajale glede na epidemiološko situacijo in ob upoštevanju ukrepov in priporočil NIJZ in MIZŠ. Če epidemiološko stanje ne bo ustrezno, bomo posamezne skupne aktivnosti na ravni vrtcev pri UE Ljutomer izvajali virtualno, preko spletnih omrežij in vsak vrtec v svoji skupini. Skupne aktivnosti s starši bomo izvajali glede na upoštevanje priporočil MIZŠ in NIJZ in ob upoštevanju pogoja PCT ter uporabi zaščitnih ukrepov (maska, uporaba razkužila, razdalja).**

|  |  |  |
| --- | --- | --- |
| **DEJAVNOSTI** | **ČAS IZVEDBE** | **ODGOVORNA OSEBA** |
| **SEPTEMBER** |  |  |
| * Roditeljski sestanek | 21. 9. 2021 | Mateja L. Polanič, Suzana Babič |
| * Prvi jesenski dan * Jesenska tržnica | 23. 9. 2021 | Simona Škrlec  Suzana Babič, Mateja Zadravec |
| * Športne igre (Cezanjevci) | 23. 9. 2021 (glede na razmere se bodo lahko izvedle tudi na daljavo) | Monika Leštan, Darinka Brumen |
| * Svet staršev | Po dogovoru. | Suzana Babič |
| * Evropski dan jezikov v Ljutomeru | Po dogovoru. | Monika Leštan, Darinka Brumen |
| * Svet zavoda | Po dogovoru. | Suzana Babič, Monika Leštan, Darinka Brumen |
| * Abonma – Pasjedivščina (Lea Menard) | 22. 9. ali 23. 9. 2021 | Matejka Polak |
| * Evropski teden športa * Dan slovenskega športa | 23. 9. – 30. 9. 2021  23. 9. 2021 | Vse zaposlene |
| * Evropski dan jezikov v Ljutomeru | 27. 9. 2021 | Monika Lešan, Darinka Brumen |
| **OKTOBER** |  |  |
| * Praznovanja in aktivnosti v tednu otroka RAZIGRAN UŽIVAJ DAN! | 4. 10. – 10. 10. 2021 | Suzana Babič, Mateja Zadravec, Alenka Antolič |
| * Kostanjev piknik s starši | Po dogovoru. | Monika Leštan, Darinka Brumen |
| * Srečanje samoevalvacija | Po dogovoru | Mateja L. Polanič |
| * Dan športa za najmlajše | 8. 10. 2021 | Matejka Polak, Monika Leštan, Darinka Brumen |
| * Svetovni dan hrane | 16. 10. 2021 | vse strokovne delavke |
| * Abonma – Palčica (Ku kuc) | 19. 10. ali 20. 10. 2021 | Matejka Polak |
| * Evakuacija | Po dogovoru. | Mateja L. Polanič |
| * Jesenske počitnice | 25. 10. 2021 – 1. 11. 2021 |  |
| **NOVEMBER** |  |  |
| * Dan spomina na mrtve | 1. 11. 2021 | vse strokovne delavke |
| * Novoletne delavnice z otroki in starši | 23. 11. 2021 | Marica Fijavž, Iris Kunčič |
| * Abonma – Gospa Zvezda (LG Maribor) | 25. 11. ali 26. 11. 2021 | Matejka Polak |
| * Tradicionalni slovenski zajtrk | 19. 11. 2021 | Marica Fijavž |
| * Izvedba ustvarjalnih delavnic z otroki v predprazničnem decembru s sekcijo za ohranjanje kulturne dediščine pri DU Ljutomer | Po dogovoru. | Matejka Polak, Monika Leštan, Darinka Brumen, Suzana Babič, Mateja Zadravec |
| **DECEMBER** |  |  |
| **KOORDINACIJA PRAZNIČNEGA DECEMBRA** |  | Anita Žižek, Janja Šendlinger |
| * Veselo pričakovanje v KD Ljutomer – dijaki GFML | Po dogovoru. | Monika Leštan, Darinka Brumen, Suzana Babič, Mateja Zadravec |
| * Pravljična večerna čajanka s starši | 14. 12. 2021 | Matejka Polak, Simona Škrlec |
| * Dramska predstava starši otrokom in koordinacija veselega decembra | 16. 12. 2021 | Anita Žižek, Janja Šendlinger |
| * V pravljičnem pričakovanju, prihod Dedka Mraza | 17. 12. 2021 | Suzana Babič |
| * Abonma – Pričarana smrečica (Hokus – pokus) | 20. 12. ali 21. 12. 2021 | Matejka Polak |
| * Novoletne počitnice | 25. 12. 2021 – 2. 1. 2022 |  |
| **JANUAR** |  |  |
| * Noč v vrtcu | 13. 1. 2022 | Monika Leštan, Darinka Brumen (oz. delavke, ki nimajo ur) |
| * Mini Olimpijada | 28. 1. 2022 | Monika Leštan, Darinka Brumen |
| **FEBRUAR** |  |  |
| * Glasbena urica v Domu kulture GŠSO | Po dogovoru. | Monika Leštan, Darinka Brumen, Suzana Babič, Mateja Zadravec |
| * Roditeljski sestanek s starši * Prireditev ob počastitvi dneva kulture | 3. 2. 2022 | Mateja L. Polanič  Petra Šijanec Koren |
| * Ob kulturnem dnevu: vrtec Mala Nedelja z ODPM Ljutomer | v februarju | Matejka Polak |
| * Abonma – Zlatolaska in trije medvedi | 22. 2. ali 23. 2. 2022 | Matejka Polak |
| * Zimske počitnice | 28. 2. 2022 – 4. 3. 2022 |  |
| **MAREC** |  |  |
| * Pustovanje | 1. 3. 2022 | Delavke, ki delajo |
| * Ustvarjalnice na GFML Ljutomer | Po dogovoru. | Monika Leštan, Darinka Brumen |
| * Delavnica z otroki in očeti | 10. 3. 2022 | Iris Kunčič |
| * Svetovni dan voda | 22. 3. 2022 | vse strokovne delavke |
| * Plavalni tečaj | Po dogovoru. | Monika Leštan, Darinka Brumen |
| * Prireditev za mamice in očete | 24. 3. 2022 | Suzana Babič, Mateja Zadravec, Alenka Antolič |
| * Dneva odprtih vrat za otroke in starše, VPIS v vrtec | 24. 3. in 25. 3. 2022 | Monika Panič |
| **APRIL** |  |  |
| * Območna revija OFS | Po dogovoru. | Matejka Polak |
| * Vrtec v naravi | 25. 5. – 27. 5. 2022 | Monika Leštan, Darinka Brumen |
| * Lutkovni abonma – | Po dogovoru. | Matejka Polak |
| * Prireditev za babice in dedke | 8. 4. 2022 | Anita Žižek, Janja Šendlinger |
| * Mavrični vrtiljak | 14. 4. 2022 | Monika Leštan, Darinka Brumen |
| * Velikonočni ponedeljek | 4. 4. 2022 |  |
| * Svetovni dan knjige | 23. 4. 2022 | Vse strokovne delavke. |
| * Dan zemlje – EKO nahrbtnik Zelena Žabica (srečanje) | 22. 4. 2022 | Matejka Polak, Monika Leštan, Darinka Brumen |
| * Prvomajske počitnice | 27. 4. 2021 – 2. 5. 2022 |  |
| **MAJ** |  |  |
| * Dan prijateljstva | Po dogovoru. | Monika Leštan, Darinka Brumen |
| * Zaključek bralne značke | v mesecu maju | Monika Leštan, Darinka Brumen |
| * Dan športa, športne igre s starši (dijaki) | 26. 5. 2022 | Matejka Polak, Simona Škrlec |
| * 4. športno druženje ob zaključku Malega sončka – vrtec Ljutomer | 31. 5. 2022 | Monika Leštan, Darinka Brumen |
| **JUNIJ** |  |  |
| * Pisani tobogan – nastopi dijakov v KD Ljutomer | Po dogovoru. | Monika Leštan, Darinka Brumen |
| * Likovna kolonija | 2. 6. 2022 | Mateja Zadravec |
| * Predstavitev vrtca dijakom GFML | Po dogovoru. | Suzana Babič |
| * Srečanje s starši novincev | 7. 6. 2022 | Mateja L. Polanič, Suzana Babič, Monika Panič |
| * Zaključna prireditev | 14. 6. 2022 | Monika Leštan, Darinka Brumen |
| * Zaključni izlet otrok in staršev | V juniju | Monika Leštan, Darinka Brumen |
| * Dan državnosti | 25. 6. 2022 | vse strokovne delavke |
| Praznovanje rojstnih dni otrok | vse leto | vse strokovne delavke oddelkov |

Vse zadolžitve se na predlog odgovornih prireditev ali dejavnosti podrobneje opredelijo na informativnih sestankih.

**PROJEKTI VRTCA**

**PREDNOSTNA NALOGA VRTCA**

|  |  |  |  |
| --- | --- | --- | --- |
| **SAMOEVALVACIJA** | **KOORDINATOR** | **ČAS IZVAJANJA** | **SODELUJOČI ODDELKI** |
| 1. Vzgojno področje Sočutno in spoštljivo sprejemanje in obravnava otrok, pri katerih je zaznano odstopanje od normativnega razvoja, značilnega za otroke njihove starosti. | Monika Leštan | vse leto | oddelki 1 – 6 let |

**CELOLETNI PROJEKTI**

|  |  |  |  |
| --- | --- | --- | --- |
| **PROJEKTI** | **KOORDINATOR** | **ČAS IZVAJANJA** | **ODDELKI** |
| 1. Naša mala knjižnica – mednarodni projekt | Monika Leštan  Darinka Brumen | Vse ponedeljke v letu po 12. uri | oddelek 4 – 6 let |
| 2. Zdravje v vrtcu | Matejka Polak | Skozi celo leto | oddelek 1 – 6 let |

**DRUGE CELOLETNE AKTIVNOSTI**

|  |  |  |  |
| --- | --- | --- | --- |
| **AKTIVNOSTI** | **KOORDINATOR** | **ČAS IZVAJANJA** | **ODDELKI** |
| 1. Spodbujanje bralne pismenosti otrok | Vse strokovne delavke | vse leto | oddelki  1 – 6 let |
| 2. Naravoslovje – čutna pot, spodbujanje čutov | Marica Fijavž, Simona Škrlec | vse leto | oddelki  1 – 6 let |
| 3. Turizem in vrtec – Z igro do prvih turističnih korakov, rdeča nit **Voda in zdravilni turizem**. | Monika Leštan | vse leto | oddelki od  3 – 6 let |
| 4. Varno s soncem | Janja Šendlinger | vse leto | oddelek  1 – 6 let |
| 5. Pasavček | Mateja Zadravec | vse leto | oddelek  2 – 6 let |
| 6. Eko nahrbtnik Zelena Žabica | Matejka Polak – medobčinska koordinatorica | vse leto | oddelek  4 – 6 let |
| 7. Mreža gozdnih vrtcev in šol | Anita Žižek | vse leto | Oddelki od  1 – 6 let |

|  |
| --- |
| **PRAVICE STARŠEV IN OTROK TER NAČIN POVEZOVANJA IN SODELOVANJA** |

* Otrokom, vključenim v javne vrtce, zagotavlja država možnost za optimalen razvoj, ne glede na spol, socialno in kulturno pripadnost, veroizpoved, narodnost, telesni in duševni razvoj.
* Optimalen razvoj vključuje tudi možnost poglobljenega razvoja na določenem področju.
* Uresničevanje zahtev po enakih možnostih ni mogoče brez upoštevanja razlik in pravice do izbire in drugačnosti, ki jo mora omogočiti organizacija življenja in dela v vrtcu.
* Pri otrocih je to povezano z vzgojo za strpnost, solidarnostjo in odgovornostjo ter s postopnim razvijanjem kritičnega duha, osebnih odločitev in avtonomne presoje. Javni vrtci so svetovnonazorsko nevtralni.

**Starši imajo pravico:**

* do obveščenosti o programu vrtca in aktivnega sodelovanja v njem; pri tem upoštevajo meje svojega odločanja in ne posegajo v strokovno avtonomnost vrtca;
* do postopnega uvajanja otroka v vrtec, tako da so določen čas skupaj z njim v skupini;
* do zaščite zasebnosti s poudarkom na varstvu osebnih podatkov ter zaupnih informacijah o otroku in družini;
* do strokovne pomoči pri vzgoji svojega otroka, ki zajema seznanjanje s spoznanji stroke o predšolskem otroku in osveščanje o pomenu ustreznega vzgojnega ravnanja ter obveščenosti o razvoju in dosežkih otroka.

|  |
| --- |
| **SODELOVANJE STARŠEV V KORIST OTROKA IN KAKOVOSTI PROGRAMA** |

Obdobje od rojstva do vstopa v šolo je najpomembnejše za razvoj otrokove osebnosti. Je temelj, na katerem sloni ves poznejši razvoj. Prvi in osnovni nosilec vzgoje je in bo ostala družina. Prav zato je sodelovanje staršev v vzgojnem procesu kot most, ki veže družinsko in institucionalno vzgojo. Obe obliki vzgoje se dopolnjujeta in medsebojno bogatita.

Vzgojitelji in starši smo povezani s skupnimi cilji in potrebami - **omogočiti našim najmlajšim občutek varnosti in medsebojne povezanosti, topline, sprejetosti za napredek v razvoju.**

**OBLIKE SODELOVANJA VRTCA Z DRUŽINAMI**

**Vsa sodelovanja s starši, se bodo izvajala in prilagajala glede na epidemiološko situacijo in ob upoštevanju ukrepov in priporočil NIJZ in MIZŠ.**

INFORMATIVNO:

* roditeljski sestanki,
* informacije preko oglasne deske, spletne strani, plakatov, glasil, zgibank, pisnih obvestil in kotička za starše,
* govorilne ure, ki jih objavijo vzgojiteljice na oglasni deski,
* pogovorne ure na željo staršev,
* srečanje s starši otrok novincev in uvajanje otroka v skupino,
* neposredno delo v skupini (predstavitev dejavnosti ali poklica),
* svet staršev zavoda,
* svet zavoda,
* sodelovanje pri pripravi in izvedbi projektov,
* starši v oddelku so kot sooblikovalci programa.

DRUŽABNO:

* izleti,
* rojstni dnevi otrok,
* športni popoldnevi,
* kostanjev piknik,
* prikaz utrinkov vsakodnevnega dela,
* izvajanje različnih dejavnosti, ki bodo povezovale otroke, delavce vrtca in šole, starše in lokalno skupnost,
* starševske delavnice,
* nastopi z druženji otrok, staršev in vzgojiteljev.

KULTURNO:

* različne prireditve in nastopi otrok (pevski zbor, razstava otroških likovnih del v vrtcu, mavrični vrtiljak, slovo od vrtca).

IZOBRAŽEVALNO:

* predavanja za starše na roditeljskih sestankih,
* klepetalnice za starše.

S svojim aktivnim sodelovanjem boste svojega otroka lahko spoznali še v drugačnih situacijah, kot ga poznate. Vsaka vaša pomoč bo dobrodošla, veselimo se vas. Kakovost otrokovega razvoja se zrcali v uspešnosti sodelovanja vrtca in družine.

|  |
| --- |
| **PRIPOROČILA IN OBVEZNOSTI STARŠEV DO VRTCA** |

* javljanje bistvenih sprememb socialnih razmer, ki vplivajo na dohodek družine in plačilo staršev;
* sporočanje sprememb bivališča, tel. številk in odsotnosti otrok do 8. ure;
* redno plačevanje oskrbnin;
* prebiranje pisnih obvestil na oglasnih deskah;
* spoštovanje sprejetih dogovorov;
* spoštovanje poslovnega časa vrtca;
* iskanje možnosti reševanja nesoglasij z dialogom z odgovornimi osebami znotraj vrtca in nato v upravi zavoda;
* izjavljanje v imenu staršev le v primeru pooblaščenosti (kot predstavnik svet staršev);
* ločevanje lastnih stališč od stališč ostalih staršev.

|  |  |
| --- | --- |
| |  | | --- | | **VPIS OTROK V VRTEC** | |

Vpis otrok za šolsko leto 2021/22 bo potekal v pisarni vrtca **24. 3. in 25. 3. 2022.** Izvajala ga bo svetovana delavka Monika Panič. Starši ob vpisu izpolnijo ali prinesejo že izpolnjen VPISNI LIST, ki ga dobijo v vrtcu ali na naši spletni strani: <http://www.os-strocjavas.si/>.

Podpisano pogodbo med vrtcem in starši je potrebno oddati v roku, ki ga določi vrtec, v nasprotnem primeru se šteje, da je vloga za vpis otroka umaknjena.

Starši boste o sprejemu otroka v vrtec in njegovi razporeditvi v oddelek obveščeni najpozneje v mesecu juniju 2022. Vse potrebno glede vpisa oziroma izpisa otroka se ureja v vrtcu pri vodji vrtca Suzani Babič.

Vlogo za znižano plačilo vrtca se odda na Center za socialno delo Ljutomer 30 dni pred predvideno vključitvijo otroka v vrtec. Pred vstopom otroka v vrtec je potrebno oddati tudi njegovo zdravniško potrdilo.

|  |
| --- |
| **UVAJALNE URICE ZA LAŽJE PRIVAJANJE OTROK** |

Uvajalni teden je zadnji teden v mesecu avgustu, ali prvi teden v mesecu septembru, pred vstopom otroka v vrtec. Starši izvajajo vse higienske ukrepe in v igralnicah uporabljajo zaščitno masko in vanje vstopajo v primerni obutvi (copati). Poleg vzdrževanja zadostne medosebne razdalje, starši, ki vstopajo v vrtčevski prostor, upoštevajo predpisani protokol oz. načrt gibanja v vrtcu, ki ga je pripravil vrtec.

Ob različnih dejavnostih bodo otroci in starši spoznavali vrtec, otroško igrišče, igralnice s spremljajočimi prostori, igrače, druge otroke in strokovno osebje. Srečanje s starši novincev v juniju 2022 bo namenjeno predstavitvi življenja in dela v vrtcu in vprašanjem, ki se pojavljajo staršem pred vključitvijo otroka v vrtec.

**Uvajanje otrok novincev bomo izvajali ob upoštevanju priporočil MIZŠ in NIJZ (upoštevanju pogoja PCT) ter uporabi zaščitnih ukrepov (maska, uporaba razkužila, razdalja).**

|  |
| --- |
| **ŠE NEKAJ UPORABNIH PODATKOV** |

STARŠI IN VARNOST OTROK:

* Otrok naj prihaja v vrtec v spremstvu odraslega, saj to določa in zahteva Pravilnik o varnosti otrok v prometu. Če kljub temu menite, da ga lahko zaupate starejšemu otroku, boste morali podpisati izjavo, ki vas zavezuje, da za morebitne nezgode na poti v vrtec odgovarjate sami. Če takšne izjave ne podpišete, odgovorna oseba otroka ne sme pustiti iz vrtca, dokler ne pridete sami ponj.
* Otroka vedno predajte odgovorni osebi v skupini, zaradi njegove varnosti ga ne puščajte ga v garderobi.
* Ob oddaji otroka nam sporočite, kakšno je njegovo počutje. Izmenjali bomo nekaj prijaznih besed in se pogovorili o morebitnih nejasnostih iz prejšnjega dne.
* Pravočasno prihajajte po otroka, saj je zanj izredno pomemben občutek varnosti, ki ga občuti ob varnem vsakodnevnem ritmu. Osamljeno čakanje brez vrstnikov povzroča pri njem žalost in občutek zapuščenosti.
* Če pride po otroka nam neznana oseba, nam to predhodno sporočite.
* Prepovedano je žvečenje žvečilnega gumija ter prinašanje ostrih predmetov v vrtec.
* Otroci v vrtcu naj ne nosijo nakita in drobnih predmetov, saj v otroški razigranosti lahko pride do nesreče (prstan lahko da otrok v usta in pogoltne, uhani so lahko vzrok za raztrganine ušes, verižice lahko onemogočijo dihanje…).
* Otrok naj ima v vrtcu obute copate z nedrsečimi podplati, ki omogočajo nemoteno gibanje in preprečujejo nezgode.

|  |
| --- |
| **ZDRAVJE IN OSEBNA HIGIENA** |

* Skozi igralno izkušnjo bomo skrbeli za zdrav socialni razvoj otrok.
* Zdravil v vrtcu ne bomo dajali, razen v primeru, če starši prinesete zdravniško potrdilo z ustreznim navodilom zdravnika.
* Za zdravje lastnega otroka ste dolžni poskrbeti starši. Bolan otrok mora ostati doma, saj v nasprotnem primeru ogroža svoje zdravje ter zdravje ostalih otrok v vrtcu.
* Starši poskrbite za otrokovo osebno higieno, kajti neurejeni in higiensko zanemarjeni otrok lahko nehote postane tarča posmeha in osamitve drugih otrok.
* Otrok naj bo oblečen in obut vremenu in temperaturam primerno, da bo med igro lahko sproščen. V prostoru naj ima tanka in ne pretopla oblačila, za zunaj pa toplejša. Za primer morebitnih »nezgod« naj ima otrok v vrečki iz blaga nadomestno perilo, ki naj bo označeno.
* Poškodbe, bolezen – obveščanje. Predšolski otroci so zaradi svoje radoživosti, nespretnosti in precenjevanja svojih sposobnosti veliko bolj izpostavljeni možnostim poškodb. Čeprav se zaposleni trudimo, da bi jih preprečili, pa do njih lahko kljub temu pride. Zaradi tega je nujno, da imamo vašo telefonsko številko, na katero vas lahko vedno pokličemo. Klicali vas bomo le v primeru, ko poškodba zahteva pomoč zdravnika. Na manjše poškodbe (udarnine, odrgnine, ugrizi ipd.) pa vas bo obvestila odgovorna oseba ob prevzemu otroka. Vzemite si čas in ji v celoti prisluhnite, da ne bi prišlo do nesporazumov (»Nihče mi ni povedal …«). Prav tako vas bomo poklicali, če bo imel otrok zvišano temperaturo, boleče vnetje ušes ali zobobol.

|  |
| --- |
| **PRINAŠANJE STVARI OD DOMA** |

**Sladkarije:**

* Otroci radi prihajajo v vrtec s »priboljškom«. Trudimo se, da bi v vrtcu zmanjšali uživanje sladkarij. Prosimo, pomagajte nam pri tem. Če želi otrok nekaj prinesti v vrtec, naj bo to raje sadje. Nikar mu ne dajajte stvari, ki jih ne bo mogel deliti z drugimi (npr. eno liziko, eno čokoladico). Sladkarije naj prinese v majhnih količinah le ob praznovanju rojstnega dne. Prepovedano je prinašanje tort in kremnega peciva.

**Igrače:**

* V času pojava epidemije Covid-19, je nošenje igrač v vrtec prepovedano. Izjeme so otroci novinci, ki imajo lahko s seboj ljubkovalno igračko, dudo ali »ninico«. Ko je otrok ne potrebuje, jo strokovne delavke umaknejo oz. shranijo na označeno otrokovo mesto.
* Za igrače, ki jih prinese otrok v vrtec, ne odgovarjamo.

Garderoba:

* Prinašajte rezervna oblačila in jih odlagajte na mesta.
* Obutev označite z imenom, saj zaradi enakih modelov prihaja do zamenjav.
* Dovolite otroku in ga opogumljajte, da se sam obuje, obleče, sezuje, sleče, saj je to za otroka zelo pomembno učno delovno opravilo.

|  |
| --- |
| **MEDSEBOJNA ODGOVORNOSTI STARŠEV IN ZAPOSLENIH VRTCA** |

* spoštovanje pravice do zasebnosti delavcev vrtca in staršev ter nedotakljivosti njihove osebne integritete;
* spoštovanje medsebojne kompetentnosti, avtonomije, iniciativnosti in ustvarjalnosti delavcev zavoda;
* negovanje strpnih medsebojnih odnosov brez predsodkov glede na raso, vero, nacionalno ali etično pripadnost, starost, premoženje, politično prepričanje ali življenjski slog delavca zavoda;
* opozarjanje na morebitno nemoralno ali nestrokovno ravnanje vseh deležnikov;
* ocenjevanje in presojanje naj se izvaja na temelju dejstev, pomembnih z vidika otroka, interesov družine in programa vrtca in šole.

|  |
| --- |
| **PLAČEVANJE OSKRBNIN** |

* Oskrbnina se poravnava sproti v skladu z zakonodajo.
* Za vnaprej napovedano odsotnost, ki traja najmanj 3 delovne dni, se odbijejo stroški živil in del materialnih stroškov.
* Za odsotnost bolezni, ki traja neprekinjeno najmanj 15 delovnih dni in se dokazuje z zdravniškim potrdilom, se staršem zaračuna rezervacijo mesta v višini 50% z odločbo o plačilu vrtca določenega prispevka.
* V obdobju poletnih počitnic v juliju in avgustu lahko starši otroka izpišejo in koristijo rezervacijo vrtca, ki znaša 25 % njim določenega prispevka z odbitkom živil.
* Prispevek se staršem ne obračunava za dneve, ko je vrtec v skladu z letnim delovnim načrtom zaprt.
* Ob podpisu pogodbe za vključitev otroka v vrtec se staršem obračuna 50 EUR akontacije, ki se poračuna pri položnici ob vključitvi otroka. Če se vključitev otroka ne realizira ob napovedanem datumu, se akontacija, ki je po vsebini vplačilo za resnost posla, staršem ne vrača. Izjema je poznejša vključitev otroka iz zdravstvenih razlogov

(Sklep občinskega sveta št. 151, 1. 6. 2016).

* Spremembe cen programov in olajšave staršem, ki smo jih dobili s sklepom Občine Ljutomer iz dne 27.1.2020. V sklepu je navedeno:

Višina olajšav za počitniško in bolniško odsotnost otroka se ne spreminja, z novim sklepom pa se določa, da se vse olajšave, torej subvencionirana cena, počitniška in bolniška odsotnost obračunavajo le za otroke, za katere starši niso upravičeni do financiranja ali sofinanciranja iz državnega proračuna. Novi sklep tudi ne določa več, da se za dneve zaprtja vrtca staršem ne obračunava prispevek.

**(EKO) HIMNA VRTCA STROČJA VAS**

Toplo sonce obsijalo, je bregove zlate nam,

sredi naših brajd domačih je klopotec se zagnal.

V eko (moj) vrtec jaz rad hodim, tukaj res mi je lepo,

grozdje, jabolka in češnje rad utrgam si z roko.

Gozd ni daleč, v njem kostanji, gobe rastejo povsod,

hladno senco pa nam daje, breza, bukev, hrast in bor.

V eko (moj) vrtec jaz rad hodim, tukaj res mi je lepo,

saj igrišče je veliko, z gibanjem krepim telo.

Smo otroci eko vrtca, kjer za zdravje se skrbi,

poj in smej se, misli z glavo, naše geslo se glasi,

poj in smej se, misli z glavo, naše geslo se glasi.